recursal/SuperWikiNEXT-32B huggingface dataset:
***Cowa!*** ialah manga Jepun oleh Akira Toriyama. Manga ini dikeluarkan di Jepun pada 1997 dan merupakan projek pertama Toriyama selepas menamatkan *Dragon Ball* (bahagian selepas *Dragon Ball* dikenali sebagai *Dragon Ball Z* di Amerika Utara). Akira Toriyama melukis manga ini tanpa mengunakan pembaris walaupun bingkai komiknya.

Sinopsis
--------

Templat:Spoiler
Manga ini menceritakan tentang kisah anak pontianak yang mengembara untuk membantu hantu-hantu dikampungnya. Paifu, yang merupakan anak kepada pontianak dan koala jadian (yang berubah menjadi koala jadian yang ganas apabla ternampak salib) ditugaskan untuk mendapatkan ubat selsema hantu kerana selsema hantu amat berbahaya buat hantu kerana hantu yang dijangkiti sepenuhnya akan mati dalam masa sebulan.

Sambil ditemani kawannya, Jose Rodrigues dan Apon, mereka keluar dari Lembah Kelawar sambil ditemani bekas pemain sumo iaitu Maruyama untuk berjumpa dengan gadis syaitan untuk mendapatkan ubat tersebut. Perjalanan mereka diisi dengan pelbagai konflik yang diselitkan dengan jenaka.

Watak
-----

* **Paifu** - Watak utama, anak kepada pontianak dan koala jadian. Berubah menjadi koala jadian apabila melihat bentuk salib dan pulih apabila melihat bentuk bulat.

* **Jose Rodriguez** - Hantu yang juga kawan baik Paifu. Jose boleh terbang dan mampu membuat bentuk yang pelbagai. Apapun, dia sering diarah Paifu untuk melakukan pelbagai perkara. Jose adalah hantu yang penakut dan apabila dia sedang gemuruh, dia akan kentut.

* **Apon** - Hantu yang mendakwa dirinya pesaing Paifu ini agak kuat tetapi suka berlagak dan banyak mulut tetapi tidak banyak membantu.

* **Maruyama** - Bekas pemain sumo yang dikatakan paling kuat di dunia. Walaupun dia panas baran, dia mempunyai hati yang baik. Sering diejek oleh Paifu dan yang lain sebagai "Makorin" (Harimau tua).
**Lakonan suara** ialah seni meminjamkan suara kepada watak animasi (baik wayang gambar, rancangan televisyen, filem pendek, mahupun permainan video), drama audio, dan juga suara latar dalam iklan TV dan radio, bahan bahasa asing yang dialih suara, permainan video, pertunjukan boneka, dan tunggangan hiburan.

Mereka yang melakukan lakon suara dikenali sebagai **pelakon suara**. Lakonan suara juga melibatkan nyanyian, tetapi kadang-kadang watak itu memerlukan pelakon suara untuk meminjamkan suara nyanyiannya. Khidmat pelakon suara juga digunakan untuk merakam fragmen-fragmen contoh yang dimainkan oleh komputer dalam sistem pengumuman automatik. Dalam sistem yang lebih rumit seperti jam bercakap, pelakon suara tidak perlu merakam 1440 pengumuman berlainan (satu untuk setiap minit dalam sehari), sebaliknya, pengumuman itu disusun semula daripada fragmen-fragmen seperti "pukul", "lapan", "tiga puluh", "minit" dan "pagi". Dalam erti kata lain, perkataan "lapan" boleh dipakai untuk "pukul lapan" dan "pukul satu lapan minit".

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Lakonan suara*** |

* Alih suara
* Suara latar
* Drama radio
**Kita** merupakan teater yang dipersembahkan di Istana Budaya Kuala Lumpur pada 18 Jun hingga 27 Jun 2010.Teater muzikal ini berkonsepkan 1Malaysia kerana mempunyai 60 pelakon berbilang kaum. Ia mendapat pengiktirafan Malaysia Book of Records kerana mempunyai pelakon pelbagai bangsa paling ramai bagi sebuah teater muzikal.

Teater ini anjuran Xi Yue Art and Culture dengan kerjasama Jabatan Perdana Menteri, Kementerian Penerangan Komunikasi dan Kebudayaan serta Istana Budaya dan diarahkan oleh Ho Lin Huay. Antara pelakonya ialah Datuk Jalaluddin Hassan, Hafiz AF7, Nas Adila, Eric Lin dan Michael Rao.

Antara penonton istimewanya ialah Perdana Menteri Malaysia , Datuk Seri Najib Tun Razak.

Sinopsis
--------

Kita mengisahkan mengisahkan kehidupan tiga kanak-kanak - Rahman, Cheong dan Amish - yang tinggal di sebuah ladang getah di Teluk Intan, Perak sekitar awal 1970-an. Mereka menempuh proses kematangan bermula sejak zaman persekolahan dan melalui kehidupan serta budaya yang berbeza sehingga mengecapi kejayaan.

Rujukan
-------

1. ↑  Najib tonton teater 'Kita' di Istana Budaya[*pautan mati kekal*]
**Lakki Marwat** atau **Lakki** ialah ibu Daerah Lakki Marwat, di Wilayah Sempadan Barat Laut Pakistan. Bandar ini terletak pada koordinat 32° 41' 25" Utara 70° 50' 5" Timur dan mempunyai purata ketinggian 255 meter. Secara pentadbiran bandar ini dibahagi menjadi 2 majlis kesatuan.

Sejarah
-------

Pada tahun 1844 Fateh Khan Tiwana, pemungut hasil kerajaan Sikh, membina dan menempatkan sebuah kubu di jantung Marwat yang disebut Ihsanpur. Sebuah bandar berkembang di situ dan menjadi ibu kota Marwat hingga 1864, apabila ia ditinggalkan dan penduduknya dipindahkan ke Lakki, di tebing kanan Sungai Gambila. Perbandaran ini dibentuk pada 1874.

Selama pemerintahan British Lakki menjadi markas utama Marwat Tehsil daripada daerah Bannu, kemudian menjadi sebahagian daerah Dera Ismail Khan. Populasi penduduk pada 1901 adalah 5,218 orang. Purata pendapatan selama sepuluh tahun ialah Rs. 5,200, kebanyakannya didapati daripada oktroi. Pekan ini mempunyai farmasi dan sekolah menengah vernakular diuruskan oleh perbandaran.

Pada 1 Januari 2010, setidaknya 93 orang terbunuh di bandar Lakki Marwat apabila seorang pengebom berani mati meledakkan dirinya di sebuah perlawanan bola tampar.
Toh Bijayawati Hajah **On Zahariah Abu Bakar** pernah menjadi Ahli Parlimen Kuala Kangsar, Perak, Malaysia selepas menang Pilihan raya umum Malaysia 1974 atas tiket Barisan Nasional/UMNO. Beliau berasal dari Ipoh dan ketika bertanding berusia 46 tahun. Beliau merupakan Orang Besar Perak yang bergelar Toh Bijayawati.

Keluarga
--------

Beliau merupakan isteri kepada Dato' Panglima Kinta ke-12, Toh Muda Orang Kaya-Kaya Panglima Kinta Seri Amar Bangsa Diraja Che Wan Kulop Mohd Yusuff, Orang Besar Jajahan Kinta, Perak.

Anaknya, Toh Muda Orang Kaya-Kaya Panglima Kinta Seri Amar Bangsa Diraja Abdullah Fadzil Che Wan pernah menjadi Ahli Parlimen Bukit Gantang, Timbalan Menteri Pertahanan dan Timbalan Menteri Luar. Kemudian, Dr. Abdullah menjadi Orang Besar Jajahan Kinta, yang diwarisi dari datuk moyangnya.

Anugerah
--------

Beliau mendapat beberapa pingat termasuk KMN, AMN; AMP, PJK Pada bulan Oktober 1974, beliau telah dianugerahkan Pingat Tun Fatimah bersama dengan lima wanita lain kerana sumbangan cemerlang kepada negara dan masyarakat. Beliau mempunyai empat orang anak dan salah seorang darinya merupakan seorang doktor.

Meninggal dunia
---------------

Beliau telah meninggal dunia pada usia 80 tahun pada 23 Mei 2003, jam 12.45 pagi.

Rujukan
-------

1. ↑  Orang Besar Negeri Perak
2. ↑  Calon Wanita UMNO dibincang
3. ↑  Bekas ketua Wanita Perak meninggal dunia
**Darjah Seri Paduka Cura Si Manja Kini** (S.P.C.M) merupakan satu Darjah kebesaran yang bergelar "Dato' Seri" Peringkat Pertama dikurniakan sebagai suatu kehormatan yang istimewa menandakan rekod kejayaan besar yang telah dicapai dan kepada mereka yang telah menyumbangkan perkhidmatan yang cemerlang kepada negeri ini. Penganugerahan Peringkat Pertama ini adalah terhad kepada 30 penerima sahaja.

Kolar bagi Pangkat Pertama Darjah ini ialah Lambang Negeri yang bersambung dengan Lambang Senjata di-Raja Bintangnya mempunyai lapan penjuru yang disalut perak dengan bayangan, bergaris pada pusat 8.9 sentimeter, di tengah-tengahnya timbul dengan lambang senjata di Raja dan cogankata Darjah "KEPADA ALLAH BERSERAH". Selepang yang dipakai bersama dengan Darjah ini ialah berwarna putih, hijau tua dan kuning dengan jejalur yang seimbang dengan kelebarannya dan berbeza mengikut Pangkat Darjah ini.

*Darjah Seri Paduka Cura Si Manja Kini* merupakan salah satu dari Darjah Kebesaran Negeri Perak.

Pautan luar
-----------

* Portal Negeri Perak.
* DARJAH-DARJAH KEBESARAN, BINTANG-BINTANG DAN PINGAT-PINGAT ANUGERAH KERAJAAN NEGERI PERAK DARUL RIDZUAN.

1. ↑  Colecciones Militares, Perak4
Peta yang menunjukkan kotamadyaPeta yang menunjukkan kotamadya
**Al 'Aziziyah** (bahasa Arab: **العزيزيه** ) atau **El 'Azizia** ialah salah satu daerah (*baladiyah*) di Libya yang terletak di utara negara itu. Bandar Al 'Aziziyah ialah bekas ibu negeri daerah ini dan merangkumi luas tanah sebanyak 1,940 kilometer persegi. Pada 2001, Daerah Al 'Aziziyah menjadi sebahagian daripada Daerah Al Jafarah.

Pada 13 September 1922, suhu 57.7 °C (135.9 °F) tercatat di bandar Al 'Aziziyah, suhu tertinggi yang pernah tercatat di permukaan bumi

Rujukan
-------

1. ↑  "شعبية الجفارة" ("Districts of Libya: Al Jfara") Website of the General People's Committee of Libya, from Internet Archive dated 18 April 2006

|  |  |
| --- | --- |
| Ikon tunas | Rencana berkaitan Afrika ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Rencana ini ialah mengenai wap air yang telah dipanaskan.  Untuk proses atau cara memasak, sila lihat Pengukusan.

Letusan fasa cecair Castle Geyser di Taman Yellowstone.
Rajah suhu-lawan-entropi untuk kukus.
Rajah entalpi-lawan-entropi Mollier untuk kukus.

**Kukus** atau **stim** ialah istilah teknikal untuk fasa gas bagi air yang terbentuk apabila air mendidih. Secara teknikal, dalam sebutan kimia dan fizik, kukus adalah halimunan dan tidak boleh dilihat; walau bagaimanapun, dalam bahasa seharian kata ini kerap digunakan untuk merujuk kabus atau aerosol titisan air yang terbentuk kerana wap air ini memeluwap pada kehadiran udara (lebih sejuk). Pada tekanan lebih rendah, seperti di atmosfera atas atau di puncak pergunungan tinggi, air mendidih pada suhu lebih rendah daripada 100 °C (212 °F) nominal pada suhu dan tekanan piawai. Jika dipanaskan dengan lanjut, air menjadi kukus superpanas.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Kukus*** |


|  |  |
| --- | --- |
|  | Wikimedia Commons mempunyai media berkaitan ***Wap air*** |

* Geiser—*kukus janaan geoterma*
* IAPWS—*sebuah persatuan yang mengekalkan korelasi piawaian antarabangsa untuk sifat termodinamik bagi kukus, termasuk IAPWS-IF97 (untuk kegunaan dalam simulasi dan pemodelan industri) dan IAPWS-95 (suatu korelasi tujuan am dan saintifik).*
* Kuasa nuklear—dan loji kuasa *menggunakan kukus untuk menjana elektrik*
* Lokomotif stim
* Oksihidrogen
* Pengelektrikan
* Pengeluaran besar-besaran
* Pengukus makanan atau pemasak kukus
* Psikrometrik—*campuran udara lembap/wap, kelembapan, dan penyamanan udara*
* Revolusi Perindustrian
* Stim langsung

Rujukan
-------

Pautan luar
-----------

* Jadual dan Carta Kukus oleh Institut Kebangsaan Piawaian dan Teknologi, NIST (Inggeris)

Templat:Air
Di dalam nama orang Filipina, nama tengah atau  nama keluarga sebelah ibunya ialah *Subiaga* dan nama keluarga sebelah bapanya ialah *Fernandez*.
Danilo Fernandez
**Danilo Ramon Subiaga Fernandez** (lahir 14 Januari 1966), yang lebih dikenali sebagai **Dan Fernandez**, ialah seorang ahli politik, pelakon dan ahli optometri Filipina yang kini memegang jawatan sebagai ahli Dewan Rakyat mewakili Daerah I Laguna. Beliau juga sebelum ini berkhidmat sebagai Timbalan Ketua Dewan Rakyat dari 2019 sehingga 2020. Sebelum terpilih dalam Kongres, beliau berkhidmat sebagai bekas ahli Sangguniang Panlalawigan, Timbalan Gabenor Laguna di bawah pendtadbiran Teresita Lazaro, dan Datuk Bandar Santa Rosa, Laguna. Beliau juga bertanding sebagai calon gabenor pada 2004 namun tewas di tangan Lazaro.

Kehidupan peribadi
------------------

Fernandez berkahwin dengan pelakon, Sheila Ysrael.

Rujukan
-------

1. ↑  "Know your Candidates". Diarkibkan daripada yang asal pada 2018-07-26. Dicapai pada 2021-07-12.
2. ↑  "House of Representatives". *www.congress.gov.ph*. Diarkibkan daripada yang asal pada 2021-07-11. Dicapai pada 2020-02-25.
3. ↑  "Lolit Solis apologizes after believing rumor that Ivana Alawi is dating Dan Fernandez". *www.msn.com*. Dicapai pada 2020-03-04.

Pautan luar
-----------

* Danilo Ramon S. Fernandez Congress profile (15th Congress) Diarkibkan 2021-03-01 di Wayback Machine
* Danilo Ramon S. Fernandez Congress profile (14th Congress) Diarkibkan 2021-07-12 di Wayback Machine
Pemandangan London dari Parliament Hill semasa matahari terbenam. 
**Parliament Hill** (bermaksud *Bukit Parlimen*) adalah kawasan taman terbuka di sudut tenggara Hampstead Heath di London barat laut. Bukit, yang 98 meter (322 ka) tinggi, terkenal dengan pemandangan ibu kota. 

Bangunan Parlimen, yang 6 1⁄4 batu (10.1 km) ke selatan Parliament Hill di Bandar Raya Westminster, dapat dilihat dari puncak, walaupun binaan di bahagian pertengahan London sebahagiannya mengaburi.

Sejarah
-------

Sebuah gundukan di atas bukit itu mungkin merupakan kawasan penguburan Zaman Gangsa.  Pada tahun 1133, bukit itu merupakan bahagian daripada sebuah rumah manor Henry I yang diberikan kepada seorang baron bernama Richard de Balta. Selama pemerintahan Henry II, ia diserahkan kepada Alexander de Barentyn, pelayan raja. Kawasan yang dikenali sebagai Traitors' Hill (yang bemaksud *Bukit Pengkhianat*), mungkin telah memperoleh nama tersebut semasa semasa Perang Saudara Inggeris pada abad ke-17. Ketika itu, ia diduduki oleh tentera yang setia kepada Parlimen Inggeris. Legenda menyatakan bahawa ini adalah tempat Guy Fawkes dan Robert Catesby, dari Komplot Serbuk Letupan pada 5 November 1605, merancang untuk memusnahan Parlimen. 

Seiring berjalannya waktu, sebidang tanah di rumah manor itu dijual, terutama pada awal abad ke-19, walaupun bukit tersebut tetap merupakan tanah awam. Pada tahun 1875 Hampstead Heath diambil alih untuk rakyat oleh Lembaga Kerja Raya Metropolitan.  Tiga belas tahun kemudian Parliament Hill dibeli untuk orang ramai dengan harga £ 300,000 dan ditambahkan ke Hampstead Heath. 

Fail:Parliament hill Feb2008.jpg Kite Flyer di Bukit Parlimen

Kawasan tempatan
----------------

Ia ditadbir oleh City of London Corporation (Perbadanan Bandar Raya London) bersama-sama dengan Hampstead Heath yang lain.  Bahagian Timur (Highgate), termasuk Parliament Hill Lido, dikenali sebagai Parliament Hill Fields, dan sekolah perempuan tempatan, Parliament Hill School, dinamakan sempenanya.

Lihat juga
----------

Kanada
* Parliament Hill, Ontario
* Parliament Hill, Quebec

* Government Hill, Hong Kong

Rujukan
-------

1. ↑  Cherry, Bridget; Pevsner, Nikolaus (1983). *Buildings of England: London 2: South*. Harmondsworth England: Penguin. m/s. 102. ISBN 0140710477.
2. ↑
3. ↑  Thompson, Hampstead, 130, 165, 195, 317-18, 329- 30; G.L.R.O. E/MW/H, old no. 27/15 (sales parts. 1875).
4. ↑  Hampstead Heath on the City of London website

Pautan luaran
-------------
|  |
| --- |
| **Timor Leste** |
| 
Rencana ini sebahagian daripada siri:
**Politik dan pemerintahanTimor Leste** |
| 

---

 |
| * Presiden
	+ José Ramos Horta
* Perdana Menteri
	+ Estanislau da Silva
* Parlimen Kebangsaan
* Parti politik
* Pilihan Raya
* Wilayah
* Hubungan luar
 |
| 

---

Negara-negara lain · Atlas **Portal Politik*** pralihat
* bincang
* sunting
 |

Parlimen Kebangsaan Timor Leste, Dili
**Parlimen Kebangsaan Timor Leste** (Tetum: *Parlamentu Nasionál*, Portugis: *Parlamento Nacional de Timor-Leste*) ialah badan perundangan di Timor Leste. Ia diasaskan pada tahun 2001 dan dikenali sebagai Perhimpunan Perlembagaan ketika berada dibawah pengawasan PBB, tetapi kemudian menukar namanya kepada Parlimen Kebangsaan selepas kemerdekaan negara itu pada 20 Mei 2002.

Jumlah ahli parlimen akan berada diantara 52 dan 65 orang pada masa akan datang. Ia sekarang mempunyai 88 orang ahli berikutan keputusan Perhimpunan Perlembagaan untuk berubah berbanding mengadakan pilihan raya yang baru. Kesemua ahli berkhidmat selama lima tahun bagi satu penggal, dan penggal parlimen sekarang akan tamat pada bulan Ogos 2006. Ahli Parlimen dipilih menerusi sistem undi memilih parti. Parlimen bertempat di Bangunan Parlimen Kebangsaan di Dili yang dibaik pulih menerusi bantuan daripada Australia.

Seperti negara-negara lain, parti yang memenangi majoriti di Parlimen akan boleh membentuk kerajaan. Ahli-ahli parlimen akan memilih ketua kerajaan iaitu Perdana Menteri, yang sekarang ialah Jose Ramos Horta.

Pautan luar
-----------

* (Inggeris) Laman rasmi
* (Inggeris) Tentang Parlimen Diarkibkan 2007-08-04 di Wayback Machine
**Cycadophyta** adalah divisi tumbuhan benih bercirikan batang tebal dan berkayu dengan susunan dedaun pinat, keras malar hijau serta ekajantina; ia merangkumi keluarga-keluarga Cycadaceae, Stangeriaceae, and Zamiaceae dalam ordo **Cycadales**. Pokok-pokok dalam kelompok ini (yang turut disebut dengan nama **siakas** atau **sikad**, *cycad*) boleh menyerupai pokok-pokok palma atau paku pakis, namun dua-dua jenis tumbuhan ini langsung tiada perkaitan rapat.

Pokok-pokok ini di seluruh dunia berkurangan taburan di mana empat spesies diancam kepupusan sementara tujuh spesies lain hanya ada kurang dari 100 tumbuhan yang tinggal hidup meliar.

Taburan
-------

Pokok-pokok order ini dijumpai di banyak bahagian subtropika dan tropika di dunia. Kepelbagaian spesies terbesar berlaku di benua-benua Amerika Selatan dan Tengah. Sebanyak 65 spesies diketahui bertaburan di Mexico, Antillen, tenggara Amerika Syarikat, Australia, Melanesia, Mikronesia, Jepun, China, Asia Tenggara, India, Sri Lanka, Madagaskar, serta selatan dan tropika Afrika. Sebahagian spesies-spesies dapat bertahan hidup di gurun tandus atau iklim separa gurun, dalam keadaan hutan hujan atau juga kedua-duanya.

Rujukan
-------

1. ↑  Davis, Judi (27 Jun 2018). "Meet Durban's famous cycad family". *South Coast Herald*.
2. ↑  *National Recovery Plan for the MacDonnell Ranges Cycad* Macrozamia macdonnellii (PDF), Department of Natural Resources, Environment, The Arts and Sport, Northern Territory, dicapai pada 16 July 2015
3. ↑  Bermingham, E.; Dick, C.W.; Moritz, C. (2005), *Tropical Rainforests: Past, Present, and Future*, University of Chicago Press, ISBN 9780226044682
4. ↑  "*Macrozamia communis*", *The IUCN Red List of Threatened Species*

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana botani ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi pemalar matematik sama nama, lihat pi.
Sepotong pai epal
**Pai** (Jawi: ‏ڤاي‎code: ms is deprecated ‎ serapan bahasa Inggeris: *pie*) merupakan sejenis makanan yang terdiri daripada kulit kuih kering dan isi. Isi pai boleh menjadi buah, daging, ikan, sayur, keju, coklat, kastard, kacang, dan lain-lain.

Pai buah biasanya dihidangkan bersama-sama dengan ais krim, disebut *à la mode*. Pai daging Australia dianggap sebagai makanan kebangsaan Australia, berisi daging lembu dan kuah. Hidangan khas Adelaide adalah pai apung (*pie floater*).

Dalam filem komedi, pai seringkali digunakan untuk dibaling ke muka seseorang. Hal ini juga kadangkala dilakukan kepada ahli politik dan selebriti.

Takrifan
--------

Pai ditakrifkan melalui kerak atau kulitnya. Pai berisi (kerak tunggal atau kerak bawah) mempunyai lapisan pastri di dalam bekas pembakar dan intinya diletakkan di atas pastri tetapi dibiarkan terbuka begitu sahaja. Pai kerak atas pula mempunyai inti di bawah tetapi ditutup dengan kepingan pastri atau jenis tutupan lain sebelum dibakar. Pai kerak berganda atau dua kerak pula ialah initi pai diapit oleh pastri atas dan bawah atau kelongsongan pastri. Pastri rapuh pula ialah sejenis pastri yang digunakan sebagai kerak pai, tetapi pelbagai benda boleh digunakan seperti biskut serbuk penaik, kentang lecek dan juga serbuk roti.

Jenis Pai
---------

Pai savori (tidak manis):

* Karipap
* Piza
* Quiche
* Pai ayam dan cendawan
* Pai stik

Pai jenis manis:

* Pai epal
* Pai nenas
* Pai limau nipis
* Pai lemon
* Pai strawberi
* Pai keledek

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Pai***. |

* (Inggeris) The American Pie Council
* (Inggeris) History of Pie
* (Inggeris) Food Timeline, History Notes: Pie & Pastry
**Kumpulan Wang Persaraan (Diperbadankan)** (**KWAP**) ialah badan berkanun yang menguruskan skim pencen bagi pekerja awam Malaysia. KWAP ialah pengurus pelaburan Tabung Persaraan, yang digunakan untuk membiayai tanggungan pencen kerajaan, dan bertanggungjawab untuk pentadbiran dan pembayaran pencen kepada pesara sektor awam. KWAP ialah salah satu daripada tiga badan utama dalam sistem pencen Malaysia, yang lain ialah Kumpulan Wang Simpanan Pekerja (untuk pekerja sektor swasta) dan Lembaga Tabung Angkatan Tentera (untuk anggota tentera). Ia juga dianggap sebagai salah satu syarikat pelaburan kerajaan Malaysia (GLIC).

Sejarah
-------

Sebelum penubuhan KWAP, dana pencen awam di Malaysia diuruskan oleh Kumpulan Wang Amanah Pencen, yang operasinya berada di bawah tanggungjawab Akauntan Negara. Kumpulan Wang Amanah Pencen meningkat daripada geran kerajaan awal sebanyak RM500 juta pada tahun 1991 kepada RM42 bilion pada tahun 2007. Pada Mac 2007, KWAP ditubuhkan di bawah Akta Dana Persaraan dan mengambil alih semua kuasa, fungsi, aktiviti, aset dan liabiliti Tabung Amanah Pencen. Pada November 2015, KWAP telah dilantik sebagai ejen kepada kerajaan untuk pengurusan keseluruhan dan operasi pembayaran, yang mengambil alih peranan ini daripada Bahagian Pencen Jabatan Perkhidmatan Awam.

Rujukan
-------

1. 1 2 3  "Annual Report 2017" (PDF). Retirement Fund (Incorporated). 2017-12-31. Diarkibkan daripada yang asal (PDF) pada 2019-01-06. Dicapai pada 2019-01-06.
2. ↑  Kamarul Azhar (2018-10-15). "KWAP poised for change at the helm". *The Edge*. Dicapai pada 2019-01-06.
3. ↑  "M'sia's seven GLICs doing well". Free Malaysia Today. 2016-07-21. Diarkibkan daripada yang asal pada 2018-11-26. Dicapai pada 2019-01-06.
4. 1 2  Sivanandam, Hemananthani (2017-06-06). "Retirement fund set to hit RM500bil in 2050". *The Star*. Dicapai pada 2019-01-06.
5. 1 2 3  "Background". Retirement Fund (Incorporated). Diarkibkan daripada yang asal pada 2019-01-06. Dicapai pada 2019-01-06.

Pautan luar
-----------

* Tapak web rasmi (dalam bahasa Inggeris)
* Tapak web rasmi (dalam bahasa Bahasa Melayu)
Unsur – unsur dalam Kumpulan VIII juga dikenali sebagai gas adi.Unsur-unsur yang terdapat di dalam Kumpulan VIII ialah:

* Helium(He)
* Neon(Ne)
* Argon(Ar)
* Kripton(Kr)
* Xenon(Xe)
* Radon(Rn)
* Oganesson(Og)

Semua gas adi wujud sebagai gas monoatom pada keadaan bilik.Ini kerana semua atom gas adi mempunyai konfigurasi elektron yang paling stabil dan atom tidak boleh melepaskan, menerima, atau berkongsi dengan atom lain.Jadi atom-atom gas adi tidak bergabung dengan sesama sendiri atau atom lain.

Di dalam udara terdapat hanya kira-kira 1% gas adi.

Sifat-sifat Fizik
-----------------

* Saiz atom(jejari atom) semakin bertambah apabial menuruni Kumpulan VIII daripada helium kepada radon.Ini kerana bilangan petala terisi elektron per atom gas adi semakin bertambah apabila menuruni kumpulan itu.
* Semua gas adi mempunyai ketumpatan yang sangat rendah.
* Semua gas adi mempunyai takat lebur dan takat didih yang rendah.Ini kerana gas adi terdiri daripada atom-atom tunggal (monoatom) yang diikat bersama oleh daya Van der Waals yang lemah dan hanya sedikit tenaga haba diperlukan untuk mengatasinya.
* Semua gas adi tidak boleh mengkonduksikan elektrik dan haba.
* Semua gas adi tidak boleh larut dalam air.

Sifat-sifat Kimia
-----------------

Petala terluar atom Helium mempunyai 2 elektron valens (susunan duplet) manakala bagi gas adi yang lain mempunyai 8 elektron valens(susunan oktet).

Susunan duplet dan susunan oktet menunjukkan kestabilan gas adi melalui konfigurasi elektronnya yang penuh.

Kestabilan konfigurasi elektron ini menyebabkan semua gas adi tidak reaktif secara kimia, iaitu lengai secara kimia.

Semua gas adi tidak bertindak balas dengan unsur atau sebatian lain.
**Dekri Milan** atau Perintah Milan (*Edict of Milan*) adalah sepucuk surat yang mengisytiharkan toleransi agama dalam Empayar Rom. Surat ini dikeluarkan pada tahun 313 sejurus selepas penamatan Penyeksaan Diocletian. Walaupun adalah benar bahawa Constantine I dan Licinius telah berbincang mengenai polisi agama apabila mereka bertemu di Milan dalam bulan Februari tahun 313, teks yang disebut sebagai Dekri Milan itu adalah sebenarnya sepucuk surat kepada Gabenor Bithynia, yang merupakan salah satu sejumlah surat yang dikeluarkan Licinius dalam wilayah yang ditaklukinya dari Maximinus pada tahun 313. Toleransi dan pengembalian telah pun dijalankan oleh Constantine di Gaul, Britain dan Sepanyol, oleh Maxentius di Itali dan Afrika. Galerius dan Licinius menjamin toleransi di wilayah Balkan pada tahun 311. Jadi surat-surat tersebut yang ditandatangani Licinius dengan namanya sendiri dan Constantine adalah hanya dibuat untuk menjamin toleransi dan pengembalian di Anatolia dan Timur yang berada di bawah pemerintahan Maximinius.
***coup de main*** (disebut: [ku də mε̃] berasal dari perkataan Perancis untuk **tiup dengan tangan**) merujuk pada serangan pantas yang bergantung kepada kelajuan dan kejutan untuk mencapai objektif dengan hanya sekali percubaan.

Definasi
--------

Jabatan Pertahanan Amerika Syarikat mendefinasikan ia sebagai "Sebuah operasi serangan yang menggunakan sepenuhnya unsur-unsur kejutan dan pelaksanaan secara serentak operasi-operasi sokongan untuk mencapai kejayaan dalam satu pukulan." 

Istilah *coup de main* asalnya bermaksud "serangan terus selain daripada artileri".

Serangan pertama terjunan udara oleh Pihak Bersekutu dalam Perang Dunia II, iaitu semasa serangan ke atas Normandy, di Jambatan Pegasus, adalah contoh sebuah operasi *coup de main* dan kadang kala dirujuk sebagai *Operasi Coup de Main* meskipun nama kod sebenar untuk serangan dari udara Britain adalah Operasi Deadstick.

Lihat juga
----------

* Blitzkrieg
* Pertempuran Kubu Eben-Emael
* Serangan ke atas Drvar
* Serangan Tatsinskaya
* Coup d'état
* Coup de grâce
* Pengepungan

Rujukan
-------

1. ↑  coup de main on Dictionary.com
2. ↑  In French, *coup de main* can also mean "a helping hand" (informal language), or "know-how" by common usage
3. ↑  Coup de Main Diarkibkan 2016-03-03 di Wayback Machine, *DOD Dictionary of Military and Associated Terms*
4. ↑  Académie française (1765). *Dictionnaire de l'Académie françoise*. Chez les Libraires associés. m/s. 291.

Pautan luar
-----------

* Flight to Pegasus
**P. Veerasenan** (Bahasa Tamil: பி.வீரசேனன்) adalah pekerja kesatuan pekerja terkenal dari Singapura. Beliau pernah menjadi Presiden Jawatankuasa Tetap Kesatuan Buruh Umum Singapura (SGLU) dan juga naib presiden Persekutuan Kesatuan Sekerja Singapura (SFTU). Dalam kerjayanya, beliau berkawan dengan S. A. Ganapathy, bekas presiden Gabungan Kesatuan Sekerja Pan Malayan (PMFTU), dan Abdullah CD, Pengerusi dan kemudian Setiausaha Umum Parti Komunis Malaya (PKM).

Aktivisme politik
-----------------

Beliau menggantikan Ganapathy sebagai presiden Gabungan Kesatuan Sekerja Pan Malayan (PMFTU). Pada 18 Ogos 1946, di bawah kepimpinannya, Persekutuan Kesatuan Sekerja Singapura (SFTU) menganjurkan demonstrasi besar-besaran sebanyak 5,000 orang diadakan di Singapura. Veerasenan mengecam keras dasar imigresen Kerajaan Tanah Melayu dan mengutuk rundingan oleh kerajaan untuk membawa masuk lebih ramai buruh India ke Tanah Melayu. Beliau juga menganjurkan larangan produk alkohol di kalangan buruh India kerana ia dapat meramalkan kesan buruk kepada pekerja tersebut. Beliau juga mengecam Majlis Penasihat kerana sama sekali tidak mewakili masyarakat India di Tanah Melayu. SFTU juga membuat rayuan kepada Pemerintah India, Kongres Nasional India, Parti Komunis India dan Liga Muslim Seluruh India untuk memeriksa semula cadangan kemasukan orang India ke Tanah Melayu.

Kematian
--------

Pada 19 Mac 1949, S. A. Ganapathy ditangkap di Waterfall Estate di Rawang, Selangor. Pada 3 Mei 1949, sehari sebelum pendakwaan terhadap rakannya, S.A. Ganapathy, beliau ditembak mati oleh 1/7 Gurkha Rifles British ketika berada di kemnya di Jelebu, Negeri Sembilan. Kemnya digambarkan oleh jurucakap tentera sebagai Markas Briged Pertama Tentera Pembebasan Rakyat Malaya.

Lihat juga
----------

* S. A. Ganapathy
* Devan Nair

Rujukan
-------

1. ↑
2. ↑
3. ↑
**Country Garden** (Tulisan Cina: 碧桂園; Pinyin: Bìguìyuán) (SEHK: 2007) ialah sebuah syarikat hartanah yang berpangkalan di Guangdong, China, yang dimiliki oleh keluarga Yang Guoqiang (Tulisan Cina: 杨国强; Pinyin: Yáng Guóqiáng). Ia memberi tumpuan kepada pembangunan hartanah kediaman mewah.

Sejarah
-------

Ditubuhkan pada tahun 1997 di Shunde, Guangdong, Country Garden telah tersenarai dalam Bursa Saham Hong Kong pada 20 April 2007, membuatkan lima pemegang sahamnya jutawan.

Pengasas, Yang Guoqiang membina syarikat itu dari bawah. Beliau sebelum ini bekerja sebagai petani dan di tapak pembinaan.

Pada tahun 2005, Yang memindahkan sahamnya di Country Garden kepada anaknya, Yang Huiyan. Pada bulan Oktober 2007, beliau telah diisytiharkan sebagai wanita terkaya di Asia oleh Majalah Forbes dengan nilai bersih $16 bilion.  Yang kekal menjadi pengerusi dan ketua eksekutif syarikat itu.

Lihat Juga
----------

* Hartanah di China

Rujukan
-------

1. ↑  China's richest person is 26-year old woman: Forbes, Reuters, Oct 8, 2007.
Sinopsis
--------

Mengisahkan tentang Pak Leman yang meletakkan harapan tinggi di atas anaknya, Amin untuk mengubah nasib keluarga mereka. Selama ini, Pak Leman bekerja keras di bendang yang dipajak kepada abangnya, Datuk Jamil. Bagi Pak Leman, hanya dengan pelajaran saja dapat mengubah kehidupan mereka.

Sayangnya, Amin gagal memperoleh keputusan yang cemerlang di SPM dan juga peluang untuk melanjutkan pelajaran ke universiti tempatan juga tipis. Pak Leman amat kecewa dengan keputusan SPM Amin yang hanya meraih pangkat dua. Dia mula mengungkit bahawa Amin memang tidak boleh diharap.

Amin meninggalkan kampung untuk mencuba nasib di Kuala Lumpur. Mak Siah memintanya pergi berjumpa dengan Datuk Jamil, adik kepada Pak Leman tetapi Amin ralat dengan permintaan Mak Siah kerana Datin Zulaika memang memandang rendah atas keluarga.

Selama ini, Datin Zulaika tidak suka apabila anaknya, Ika rapat dengan sepupunya, Amin. Tambahan lagi Datin Zulaika masih berdendam dengan Mak Siah. Datin Zulaika menuduh Mak Siah menggunakan khidmat bomoh untuk memisahkan hubungannya dengan Datuk Jamil. Datin Zulaika dan anaknya, Ikram selalu berlagak dan menghina keluarga Amin.

Amin telah meminta tolong secara rahsia daripada Ika. Malangnya, Iqram telah melakukan sabotaj dan Amin tidak dapat menghubungi Ika setelah tiba di Kuala Lumpur. Amin mati akal dan bercadang mahu pulang ke kampung sahaja. Ketika itulah Amin sedar bahawa Pak Leman telah menyelitkan duit dalam beg pakaiannya. Terharu dengan perbuatan bapanya, Amin mula mencari kekuatan untuk menempuh hari-hari baharu di dunia yang sangat asing baginya.

Perkenalannya dengan Taufiq merupakan titik perubahan hidupnya apabila Amin diberikan peluang bekerja di bengkel kereta milik Mr. Ooi. Dan ia dia sangkanmati

Pelakon
-------

* Syazwan Zulkifli sebagai Amin
* Leez Rosli sebagai Sakinah
* Shiqin Kamal sebagai Ika
* Reza Hasbi sebagai Iqram
* Bil Azali sebagai Khairi
* Shenty Feliziana sebagai Rihanna
* Mubarak Majid sebagai Pak Leman
* Ku Faridah sebagai Mak Siah
* Zaidi Omar sebagai Datuk Jamil
* Aleza Shadan sebagai Datin Zulaika
* Fikhree Bakar sebagai Taufiq
**Cyrus I** (Parsi Purba *Kuruš*) atau **Cyrus (II)**, adalah seorang Raja Anshan di Parsi bermula pada sekitar 600 sehingga 580 SM atau mengikut yang lain, bermula sekitar tahun 652 sehingga 600 SM. Beliau tidak harus dikelirukan dengan cucu lelaki beliau Cyrus Agung, juga dikenali dengan Cyrus II. Nama moden beliau di dalam Parsi adalah کوروش, sementara di Greek beliau dikenali sebagai Κῦρος, *Kȳros*.

Cyrus adalah anggota awal dinasti Achaemenid. Jelasnya beliau adalah cucu kepada pengasas Achaemenes dan anak lelaki kepada Teispes, raja Anshan. Anak lelaki Teispes dilaporkan telah membahagikan kerajaan sesama mereka setelah kematian beliau. Cyrus memerintah sebagai raja Anshan sementara abang beliau Ariaramnes adalah raja Parsa.

Rujukan
-------

* A. Shapur Shahbazi: *Cyrus I*. In: *Encyclopædia Iranica*, vol. 6, p. 516 (contains only a part of the above-mentioned information).

|  |
| --- |
| Cyrus I **Dinasti Achaemenid****Tarikh keputeraan:**  ??  **Tarikh kemangkatan:** 580 |
| Didahului oleh**Teispes** | **Raja Anshan**640–580 | Diikuti oleh:**Cambyses I** |
**Darjah Setia Negeri Sembilan Yang Amat Dihormati** adalah Darjah kebesaran negeri Negeri Sembilan dari kumpulan kedua tertinggi selepas Darjah Kerabat Negeri Sembilan Yang Amat Mulia. Terdapat enam pangkat bagi kumpulan darjah kebesaran ini.

Senarai
-------

### Pangkat Pertama

* Darjah Seri Utama Negeri Sembilan

Penerima darjah kebesaran ini membawa gelaran Dato' Seri Utama bagi lelaki dan wanita. Isteri penerima pula bergelar Datin Seri Utama. Tiada gelaran bagi suami penerima.

### Pangkat Kedua

* Darjah Seri Setia Negeri Sembilan

Penerima darjah kebesaran ini membawa gelaran Dato' Seri bagi lelaki dan wanita. Isteri penerima pula bergelar Datin Seri. Tiada gelaran bagi suami penerima.

### Pangkat Ketiga

* Darjah Dato’ Paduka Negeri Sembilan

Penerima darjah kebesaran ini membawa gelaran Dato' bagi lelaki dan wanita. Isteri penerima pula bergelar Datin. Tiada gelaran bagi suami penerima.

### Pangkat Keempat

* Darjah Setia Negeri Sembilan

Penerima tidak membawa sebarang gelaran.

### Pangkat Kelima

* Pingat Ahli Setia Negeri Sembilan

Penerima tidak membawa sebarang gelaran.

Rujukan
-------

1. ↑  Maklumat darjah kebesaran
David Heinemeier Hansson ketika sedang menyampaikan syarahan.
**David Heinemeier Hansson** (dilahirkan pada tahun 1979 di Copenhagen) ialah seorang pengaturcara komputer berbangsa Denmark yang terkenal sebagai pencipta rangka kerja pembangunan web Ruby on Rails dan Instiki. Beliau adalah seorang rakan di firma pembangunan perisian berdasarkan web 37signals.

Pada tahun 1999, David mengasaskan dan membina sebuah tapak web dan masyarakat berita permainan dalam talian yang dinamakan Daily Rush, yang ditadbir oleh beliau sehingga tahun 2001.

Pada tahun 2005, beliau diiktiraf oleh Google dan O'Reilly dengan anugerah **Hacker of the Year** (Penggodam Tahun Ini) sempena penciptaan Ruby on Rails. Selepas menamatkan pengajian di Copenhagen Business School dan menerima ijazah sarjana muda, beliau berpindah dari Denmark ke Chicago, Illinois pada bulan November 2005.

David menjadi pembantu penulis *Agile Web Development with Rails* pada tahun 2005.

David pernah muncul pada kulit depan *Linux Journal* keluaran Julai 2006, yang mengandungi sebuah wawancara dengan beliau.

Pautan luar
-----------

* Loud Thinking (blog)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Parkway Drive** merupakan kumpulan pemuzik ("metalcore") dari Teluk Byron, New South Wales, yang dibentuk pada tahun 2003. Sehingga 2010, Parkway Drive telah mengeluarkan tiga album penuh, *Killing with a Smile*, *Horizons*, dan *Deep Blue*, satu DVD, piring hitam EP, berjudul *Don't Close Your Eyes* dan dua album pecahan.

Sejarah
-------

### Sejarah awal dan album pertama (2002—2006)

Parkway Drive diasaskan pada akhir 2002. Asal nama kumpulan ini adalah dari bandar asalkumpulan ini di Teluk Byron, Australia. The band would practice in a house garage, aptly named the "Parkway House", on the street named "Parkway Dr.". Not long after the band had formed, they released a split EP with metalcore band I Killed the Prom Queen from Adelaide, entitled *I Killed The Prom Queen / Parkway Drive: Split CD* in 2003. Parkway Drive also made an appearance on the Byron Bay Hardcore compilation *What We've Built*, preceded by their EP, *Don't Close Your Eyes*.

Ahli kumpulan
-------------

Current members
* Winston McCall - Penyanyi (2002–kini)
* Ben Gordon - Pemain dram (2002–kini)
* Jeff Ling - pemain gitar (2002–kini)
* Jia O'Connor - pemain gitar bas (2006–kini)
* Luke Kilpatrick - gitar (2002–kini)

Former members
* Brett Versteeg - bass (2002)
* Shaun Cash - bass (2002–2006)

Discography
-----------

Album studio
* *Killing with a Smile* (2005, Epitaph Records)
* *Horizons* (2007, Epitaph)
* *Deep Blue* (2010, Epitaph)

EP
* *Don't Close Your Eyes* (2004, Resist)

DVD
* *Parkway Drive: The DVD* (2009)

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Parkway Drive*** |

* Tapak rasmi

Templat:Parkway Drive
**Bahasa Cina lisan** (Cina Ringkas: 汉语方言code: zh is deprecated ; Cina Tradisional: 漢語方言code: zh is deprecated ) terdiri atas berbagai macam kelainan, yang terdiri daripada Bahasa Mandarin, Bahasa Wu, Bahasa Kantonis, Bahasa Min, Bahasa Gan, Bahasa Hunanis dan Bahasa Hakka. Bahasa-bahasa ini untuk alasan-alasan sosiologi dan politik biasanya dikumpulkan menjadi satu kumpulan bahasa Cina.

Istilah  *dialek*  yang digunakan sebagai padanan kata  *Fangyan*  kiranya tidak cukup untuk menggambarkan keperbedaan antara  *Fangyan*  -  *Fangyan*  (bahasa daerah) yang ada. Sama seperti dialek-dialek di Indonesia yang kadang-kadang penggunanya tidak saling memahami satu dengan yang lain, bahkan lebih lagi, demikianlah "kelainan" bahasa Cina lisan tidak dapat difahami antara seorang penutur dengan penutur kelainan / dialek yang berbeza.

Kebanyakan pakar bahasa menganggap semua varian bahasa Cina sebagai sebahagian daripada rumpun bahasa Sino-Tibet dan mereka percaya bahawa dahulu kala pernah ada sebuah bahasa proto yang mirip situasinya dengan bahasa proto Indo-Eropah di mana semua bahasa-bahasa Cina, Tibet dan Myanmar adalah bahasa derivatif. Hubungan antara bahasa Cina, di satu sisi dengan bahasa Sino-Tibet yang lain masih belum begitu jelas berbeza dengan bahasa-bahasa Indo-Eropah. Para pakar masih secara aktif membina semula bahasa proto Sino-Tibet. Kesulitan utamanya ialah bahawa walaupun banyak sekali dokumentasi di mana kita boleh membina semula bunyi-bunyi bahasa Cina kuna, tidak ada dokumentasi mengenai sejarah perkembangan dari bahasa proto Sino-Tibet menjadi bahasa-bahasa Cina. Selain itu banyak bahasa yang boleh membantu kita membina semula bahasa proto Sino-Tibet, kurang didokumentasikan dan masih belum dikenal dengan baik.

Lihat pula
----------

* Bahasa Cina
* Bahasa Cina tertulis
* Aksara Cina
* Bahasa Mandarin
* Bahasa Cina vernakular

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Parti Rakyat Pakistan** (Inggeris: Pakistan Peoples Party, Urdu: پاکستان پیپلز پارٹی): ialah sebuah parti politik bersayap tengah-kiri di Pakistan yang bergabung dengan pertubuhan Sosialis Antarabangsa. Pengerusinya yang lalu ialah Benazir Bhutto yang dibunuh pada 27 Disember 2007. 

Parti ini ditubuhkan pada 30 November 1967 dan Zulfikar Ali Bhutto menjadi pengerusinya yang pertama. Pegangan parti ini ialah: "Islam keimanan kita; demokrasi politik kita; sosialisme ekonomi kita; segala kuasa untuk rakyat."

Parti Rakyat Pakistan diangap sebagai parti yang lebih liberal dari parti-parti politik yang lain dan terkenal sebagai parti yang berjuang untuk hak wanita dan hak untuk orang-orang miskin, kaum minoriti dan golongan mereka yang ditindas. 

Sokongan untuk parti ini berpusat di wilayah selatan Sindh. Ia juga menerima sokongan kuat dari mereka yang berasal dari wilayah Punjab.

Tokoh-tokoh utama
-----------------

Zulfikar Ali Bhutto adalah pengasas dan pengerusi pertama Parti Rakyat Pakistan. Isterinya, Nusrat Bhutto mengambil alih suaminya sebagai pengerusi dan memegang jawatan tersebut hingga ke tahun 80an. Apabila Nusrat Bhutto menghidapi penyakit barah pada 1982, beliau telah ke luar Pakistan untuk berubat dan berada di luar negara untuk beberapa tahun. Pada waktu itu juga, anak perempuannya, Benazir Bhutto, dijadikan pemangku ketua parti walaupun ibunya masih secara rasmi tetap pengerusi parti. Pada lewat tahun 80an, Benazir Bhutto diisytiharkan sebagai pengerusi sepanjang hayat, dan beliau memgang jawatan tersebut sehingga pembunuhannya pada Disember 2007. Selepas insiden tersebut, anak lelakinya, Bilawal Bhutto Zardari dan suaminya Asif Ali Zardari dilantik sebagai pengerusi bersama parti itu pada 30 Disember, 2007.

Pengerusi
1. Zulfikar Ali Bhutto (1967-1979)
2. Nusrat Bhutto (1979-1983)
3. Benazir Bhutto (1983-2007)
4. Bilawal Bhutto Zardari dan Asif Ali Zardari (2007-hingga kini)

Pilihan Umum
------------

Dalam pilihan PARTI PERTUBUHAN KEBANGSAAN WARISAN KETUANAN MELAYU MALAYSIA pada hari 06 JUNE 1964 (SEBUAH PARTI TERBESAR DI MALAYSIA (UMNO)(BARISAN NASIONAL) DAN MALAY-UNION CENTRE SDN BERHAD PARTI ORGANISASI KERAJAAN PERSEKUTUAN WILAYAH KUALA LUMPUR

Rujukan
-------

1. ↑  (Inggeris) Reuters News Agency, "Pakistan rally halted before march begins", *Globe and Mail*, 29 Ogos 1983
2. ↑  (Inggeris) Hall, Carla, "The April of Her Freedom Five Years Later, Benazir Bhutto's Plea for Pakistan", *Washington Post*, 4 April 1984
3. ↑  Musharraf’s Political Future Appears Troubled, New York Times, David Rohde, 28 Disember 2007
4. ↑  "Bhutto's son, husband to be co-leaders of party". Reuters. Dicapai pada 2007-12-30.

Pautan luar
-----------

* (Inggeris) Laman web rasmi
**Paku Alam VIII** (1910 - 1998) ialah putera Dinasti Kartasura di Pakualaman yang menjadi "Kanjeng Gusti Pangeran Adipati Ario Prabu Suryodilogo", menggantikan almarhum ayahnya pada 13 April 1937. Dilahirkan dengan nama BRMH **Sularso Kunto Suratno**, beliau diangkat sebagai "KPH Prabu Suryodilogo" pada 4 September 1936. Selepas ketibaan Tentera Jepun pada tahun 1942, beliau mulai menggunakan gelaran **Kanjeng Gusti Pangeran Adipati Ario Paku Alam VIII**.

Pada 19 Ogos 1945, Paku Alam VIII bersama Hamengkubuwono IX menghantar sebuah telegram kepada Sukarno dan Mohammad Hatta supaya mengasaskan Republik Indonesia dan melantik kedua-dua mereka masing-masing sebagai Presiden dan Timbalan Presiden. Pada 5 September 1945, beliau mengeluarkan Mandat/Maklumat untuk menggabungkan Kadipaten Pakualaman dengan negara Republik Indonesia dan dari saat itu, kerajaan terkecil pecahan Mataram II ini menjadi sebuah Daerah Istimewa Indonesia. Melalui Mandat Bersama antara Hamengkubuwono IX dan Paku Alam VIII atas persetujuan daripada Jawatankuasa Daerah Yogyakarta untuk Badan Pekerja Nasional Indonesia pada 30 Oktober 1945, mereka berdua-dua menggabungkan Daerah Kesultanan dan Kadipaten dengan nama Daerah Istimewa Yogyakarta dan menjawat sebagai Timbalan Ketua Daerah Istimewa mendampingi Hamengkubuwono IX yang menjadi Ketua Daerah Istimewa. Antara tahun-tahun 1946 dan 1978, Paku Alam VIII sering menggantikan tugas harian Hamengkubuwono IX sebagai ketua daerah istimewa kerana kesibukan Hamengkubuwono IX sebagai menteri dalam berbagai-bagai kabinet Republik Indonesia. Pada 20 Mei 1998, beliau bersama Hamengkubuwono X mengeluarkan Maklumat untuk mendukung Reformasi Damai di Indonesia.

Selepas kemangkatan Hamengkubuwono IX pada tahun 1988, Paku Alam VIII menggantikannya sebagai Gabenor Daerah Istimewa Yogyakarta sehingga kematian sendiri pada tahun 1998.

Rujukan
-------

Soedarisman Poerwokoesoemo, KPH, Mr (1985) KADIPATEN PAKUALAMAN, Yogyakarta: Percetakan Universiti Gadjah Mada.

Pautan luar
-----------

* (Inggeris) Pakualaman - Genealogi Dinasti Kartasura


|  |  |  |
| --- | --- | --- |
| Didahului oleh:**Paku Alam VII** | **Pangeran Paku Alam di Yogyakarta**1937-1998 | Digantikan oleh:**Paku Alam IX** |
**Pemultipleksan** ialah proses penghantaran serentak dua atau lebih isyarat melalui sebuah saluran perhubungan. Kegunaanya adalah mempertingkatkan bilangan saluran perhubungan(*communication channel*) supaya lebih banyak maklumat boleh dihantar dengan ini dapat menjimatkan kos.

Sebelum pemultipleksan ditemui, penghantaran beberapa isyarat dari sumber yang berlainan dari satu tempat ke tempat lain satu saluran perhubungan digunakan untuk setiap isyarat.

Sebagai contoh, dalam sebuah kapal angkasa, beberapa penukar (*transducer*) memerlukan beberapa pemancar untuk menghantar isyarat tersebum sebelum tiba di bumi (suhu, tekanan, kelajuan, paras cahaya, kadar aliran, paras cecair, maklumat yang hendak disampaikan dan sebagainya). 

Ini akan meningkatkan kos dan kekompleksan (contohnya memberatkan kapal dan menggunakan kuasa yang banyak).Oleh itu, keadaan yang ideal adalah dengan menggabungkan kesemua isyarat maklumat dan menghantarnya secara serentak ke bumi menggunakan hanya sebuah saluran radio.

Beberapa isyarat masukan akan digabungkan oleh pemultipleks (*multiplexer*) ke dalam satu isyarat rencam dan kemudiannya di hantar melalui satu saluran perhubungan,

Isyarat termultipleks akan dimodulatkan dan dipancar.Di hujung penerima, sebuah penyahmultipleks (*demultiplexer*) akan membahagi-bahagikan isyarat ke dalam bentuk asal.

Kaedah Pemultipleksan
---------------------

Terdapat dua kaedah dalam pemultipleksan iaitu:

* Pemultipleksan Pembahagian Frekuensi (*Frequency Division Multiplexing*)
* Pemultipleksan Pembahagian Masa (*Time Division Multiplexing*)
Rencana ini ialah mengenai kawasan geografi secafra umumnya.  Untuk kawasan autonomi di sana tahun 2014, sila lihat Republik Autonomi Krimea.  Untuk negeri dalam Rusia dibentuk selepas itu, sila lihat Republik Krimea.

Peta Semenanjung Crimean
Letak Republik Autonomi Krimea di UkraineLetak Republik Autonomi Krimea di Ukraine

**Krimea** (Bahasa Tatar Crimea: Къырымcode: crh is deprecated  *Qırım* atau *Kirim*, juga dalam tulisan Arab: قريم‎; Bahasa Ukraine: Крим; Rusia: Крым, rumi: *Krym*code: ru is deprecated ) ialah sebuah semenanjung terletak di pantai utara Laut Hitam, belah selatan Oblast Kherson (which is partially occupied by Russia) diperintah Ukraine dihubungkan melalui Genting Perekop serta belah selatan Krai Krasnodar milik Rusia, from dipisahkan selat Selat Kerch. Ia memiliki luas wilayah 26,200 km² dan berpenduduk 1,973,185 orang mengikut anggaran 2007. Ibu negerinya ialah Simferopol.

Ia dikelilingi oleh dua laut iaitu Laut Hitam dan Laut Azov yang lebih kecil.Ia disambungkan dengan tanah besar Ukraine oleh Segenting Perekop dan dipisahkan dari Kuban oleh Selat Kerch. Spit Arabat terletak di timur laut; jalur sempit tanah yang memisahkan sistem lagun dinamakan Sivash dari Laut Azov.

Crimea pernah dikenali sebagai Semenanjung Tauric. Pinggiran selatan pernah dijajah oleh Yunani purba dan Rom purba , semasa Empayar Byzantium dan Empayar Uthmaniyah. 

Crimea dan bergabung dengan Crimean Khanate pada abad ke-15 hingga ke-18 sebelum jatuh kepada Empayar Rusia dan dikenali sebagai Wilayah Taurida pada 1783.

Selepas Revolusi Rusia 1917, Crimea menjadi republik dalam USSR. Semasa Perang Dunia II ia diturunkan kepada Wilayah Crimea.Pada tahun 1954, Wilayah Crimean Wilayah dipindahkan ke Republik Sosialis Soviet Ukraine. Ia menjadi Republik Autonomi Crimea semasa Ukraine merdeka pada tahun 1991 dengan Sevastopol mempunyai pentadbiran sendiri.

Krisis Crimean 2014 sedang berlangsung iaitu pertikaian wilayah antara Rusia dan Ukraine.

Lihat juga
----------

* Republik Autonomi Krimea

Rujukan
-------



| * l
* b
* s
Pentadbiran Ukraine Ukraine |
| --- |
| Oblast | 
Cherkasy · Chernihiv · Chernivtsi · Krimea · Dnipropetrovsk · Donetsk · Ivano-Frankivsk · Kharkiv · Kherson · Khmelnytskyi · Kiev · Kirovohrad · Luhansk · Lviv · Mykolaiv · Odessa · Poltava · Rivne · Sumy · Ternopil · Vinnytsia · Volyn · Zakarpattia · Zaporizhia · Zhytomyr
 |
| Kota-kota utama | 
Cherkasy · Chernihiv · Chernivtsi · Dnipropetrovsk · Donetsk · Ivano-Frankivsk · Kharkiv · Kherson · Khmelnytskyi · Kiev · Kirovohrad · Luhansk · Lutsk · Lviv · Mykolaiv · Odessa · Poltava · Rivne · Sevastopol · Simferopol · Sumy · Ternopil · Uzhhorod · Vinnytsia · Zaporizhia · Zhytomyr
 |

|  |  |
| --- | --- |
| Ikon tunas | Rencana berkaitan Ukraine ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan Rusia ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan Eropah ini ialah rencana tunas. Anda boleh membantu Wikipedia dengan mengembangkannya. |

* l
* b
* s